stanford-oval/wikipedia huggingface dataset:
Meksikon ralli 2007
Erikoiskokeet

| EK | Voittaja | Aika | Toinen | Ero | Kolmas | Ero | Pituus (km) |
| --- | --- | --- | --- | --- | --- | --- | --- |
| 1. |  Petter Solberg | 14.03,5 |  Sébastien Loeb | +2,9 |  Chris Atkinson | +5,9 | 23,06 |
| 2. |  Petter Solberg | 17.28,7 |  Chris Atkinson | +2,4 |  Sébastien Loeb | +3,2 | 29,66 |
| 3. |  Petter Solberg | 9.45,6 |  Sébastien Loeb | +1,6 |  Daniel Sordo | +4,1 | 17,88 |
| 4. |  Sébastien Loeb | 13.47,0 |  Petter Solberg | +2,8 |  Daniel Sordo | +3,5 | 23,06 |
| 5. |  Manfred Stohl | 16.58,2 |  Sébastien Loeb | +0,1 |  Mikko Hirvonen | +1,8 | 29,66 |
| 6. |  Sébastien Loeb | 9.37,5 |  Daniel Sordo    Mikko Hirvonen | +2,2 |  |  | 17,88 |
| 7. |  Marcus Grönholm | 1.42,6 |  Sébastien Loeb    Chris Atkinson | +0,8 |  |  | 2,21 |
| 8. |  Chris Atkinson | 1.42,0 |  Daniel Sordo | +0,6 |  Sébastien Loeb | +0,7 | 2,21 |
| 9. |  Sébastien Loeb | 18.17,3 |  Mikko Hirvonen | +7,5 |  Chris Atkinson | +12,5 | 30,20 |
| 10. |  Sébastien Loeb | 17.55,0 |  Marcus Grönholm | +3,7 |  Daniel Sordo | +7,6 | 23,51 |
| 11. |  Marcus Grönholm | 14.01,6 |  Sébastien Loeb | +2,3 |  Daniel Sordo | +10,1 | 23,27 |
| 12. |  Sébastien Loeb | 18.02,6 |  Marcus Grönholm | +1,6 |  Mikko Hirvonen | +3,4 | 30,20 |
| 13. |  Marcus Grönholm | 17.32,2 |  Sébastien Loeb | +2,4 |  Daniel Sordo | +14,0 | 23,51 |
| 14. |  Sébastien Loeb | 13.49,4 |  Mikko Hirvonen | +5,0 |  Marcus Grönholm | +5,4 | 23,27 |
| 15. |  Daniel Sordo    Manfred Stohl | 1.44,6 | - |  |  Marcus Grönholm | +0,2 | 2,21 |
| 16. |  Matthew Wilson | 1.43,3 |  Marcus Grönholm | +0,3 |  Daniel Sordo | +0,4 | 2,21 |
| 17. |  Mikko Hirvonen | 10.35,8 |  Sébastien Loeb | +3,9 |  Marcus Grönholm | +5,0 | 16,29 |
| 18. |  Marcus Grönholm | 15.12,3 |  Sébastien Loeb | +1,5 |  Mikko Hirvonen | +4,2 | 23,34 |
| 19. |  Mikko Hirvonen | 10.17,6 |  Daniel Sordo | +5,2 |  Marcus Grönholm | +7,0 | 18,01 |
| 20. |  Marcus Grönholm | 3.23,6 |  Sébastien Loeb | +1,5 |  Manfred Stohl | +2,2 | 4,42 |
Erikoiskokeet > Erikoiskoevoitot

6 kpl: Sébastien Loeb
5 kpl: Marcus Grönholm
3 kpl: Petter Solberg
2 kpl: Manfred Stohl, Mikko Hirvonen
1 kpl: Chris Atkinson, Daniel Sordo, Matthew Wilson
Erikoiskokeet > Keskeyttäneitä

Petter Solberg, tekninen vika viidennen EK:n jälkeen.
Gareth MacHale
Aiheesta muualla

Rallin virallinen sivu (Arkistoitu – Internet Archive)
Osakilpailut MM-rallikaudella 2007
Monte Carlo
Ruotsi
Norja
Meksiko
Portugali
Argentiina
Sardinia
Akropolis
Suomi
Saksa
Uusi-Seelanti
Katalonia
Korsika
Japani
Irlanti
Wales
Mike Fisher

| Mike Fisher> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1967
Talli(t):  Team Lotus
Kilpailuja:  2 (1 lähtö)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Kanadan Grand Prix 1967
Viimeinen kilpailu:  Meksikon Grand Prix 1967
Michael Jeffry Fisher (s. 13. maaliskuuta 1943 Hollywood, Kalifornia) on yhdysvaltalainen entinen F1-kuljettaja. Hän osallistui kahteen F1-osakilpailuun kaudella 1967. Hän oli yhdestoista Kanadan GP:ssä ja keskeytti Meksikon GP:ssä, eikä saavuttanut pisteitä.
F1-tulokset

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1967 | Mike Fisher | Lotus  33 | BRM | RSA | MON | NED | BEL | FRA | GBR | GER | CAN 11 | ITA | USA | MEX DNS | - | 0 |
Medianomi

Medianomi (amk) on 240 opintopisteen laajuinen ammattikorkeakoulututkinto. Suomessa medianomeja kouluttaa tällä hetkellämilloin? 16 ammattikorkeakoulua ja opinnot kestävät noin 4 vuotta. Medianomikoulutuksen saaneet henkilöt voivat toimia viestinnän alalla erilaisissa tehtävissä. Medianomit erikoistuvat muun muassa seuraaviin tehtäviin:
AV-ala
kuvaus
leikkaus
käsikirjoittaminen
tuottaminen
äänittäminen ja äänisuunnittelu
graafinen suunnittelu
3D-visualisointi
kulttuurituottaminen
radio- ja TV-journalismi
lehtijournalismi
verkkoviestintä ja uusmedia
yhteisöviestintä
mainonnan suunnittelu
Historia

Medianomin tutkinto oli alun perin opistoasteinen tutkinto, jonka pystyi suorittamaan Tampereen taiteen ja viestinnän oppilaitoksessa ja Torniossa Länsi-Lapin Ammatti-instituutissa. Ensimmäiset medianomit aloittivat opiskelunsa vuonna 1991. Tutkinnon suorittaneet ovat opiskelleet laaja-alaisen viestinnän alan tutkinnon.
Yksi uuden tutkinnon aloittamisen syistä oli se, että Yleisradio oli lopettamassa oman koulutuksensa Radio- ja tv-instituutissa, ja medianomin koulutus luotiin av-alan peruskoulutukseksi. Myöhemmin medianomi-koulutukseksi alettiin kutsua kaikenlaista viestinnän alan koulutusta graafisesta suunnittelusta perinteiseen tv-tuotannon opiskeluun.
Kun kaikki opistoasteiset koulutukset muuttuivat ammattikorkeakouluiksi, myös medianomin tutkinnosta tuli amk-tutkinto. Vanhan medianomin tutkinnon on pystynyt päivittämään täydennyskoulutuksena.
Medianomit voivat työskennellä useissa ammateissa ja tehtävissä, esimerkiksi graafisena suunnittelijana, toimittajana, tiedottajana, art directorina, valokuvaajana tai tuottajana.
Aiheesta muualla

Viestintä, medianomi (Opintoluotsi) (Arkistoitu – Internet Archive)
Elokuva ja televisio, medianomi (Opintoluotsi) (Arkistoitu – Internet Archive)
Journalismi, medianomi (Opintoluotsi) (Arkistoitu – Internet Archive)
Michael Dallat

Michael Dallat (11. kesäkuuta 1925 Ballycastle – 25. syyskuuta 2000) oli irlantilainen roomalaiskatolinen piispa. Hänet vihittiin papiksi Down and Connorin hiippakuntaan 10. maaliskuuta 1951 ja nimitettiin sen vihkipiispaksi sekä Thalan titulaaripiispaksi 15. joulukuuta 1993. Piispaksi vihkiminen seurasi 13. helmikuuta 1994. Pääkonsekraattorina toimi Patrick Joseph Walsh, jota avustivat Emanuele Gerada ja Anthony J. Farquhar.
Dallat erosi tehtävistään vihkipiispana 31. maaliskuuta 2000.
Mike Porcaro

Mike Porcaro
Michael Joseph ”Mike” Porcaro (29. toukokuuta 1955 – 15. maaliskuuta 2015 Los Angeles, Kalifornia) oli yhdysvaltalainen basisti. Hän soitti Totossa vuodesta 1982 jolloin hän korvasi David Hungaten.
Porcaro soitti selloa Toton kappaleessa ”Good for You” albumilla Toto IV (1982). Hän oli Jeff ja Steve Porcaron veli sekä jazzmuusikko Joe Porcaron poika.
Porcaro lopetti Totossa soittamisen 2007 sairastuttuaan ALS-tautiin. Hän kuoli kotonaan Los Angelesissa 15. maaliskuuta 2015.
Michael Dell

| Michael Dell |
| --- | --- |
 Michael Dell vuonna 2010.
Henkilötiedot
Syntynyt: 23. helmikuuta 1965 Houston
Muut tiedot
Omaisuus:  15,9 miljardia dollaria (2012)
Yritys:  Dell
 Nimikirjoitus
Aiheesta muualla
dell.com
Michael Saul Dell (s. 23. helmikuuta 1965 Houston) on yhdysvaltalainen liikemies ja Dell-tietokoneyhtiön perustaja.
Dell aloitti fysiikan opinnot Austinin yliopistossa, Teksasissa, ja perusti opiskeluaikanaan asuntolahuoneeseensa tietokoneita myyvän pikkuyhtiön. Hänellä oli radikaaleja liikeideoita, hän mm. kokosi tietokoneet vasta kun joku oli sellaisen tilannut, ja toimitti koneen suoraan kokoajalta asiakkaalle.
Yhtiö oli niin menestyksekäs, että Dell jätti opinnot kesken 19-vuotiaana ja siirtyi kokopäiväiseksi liikemieheksi. Yhtiöstä kasvoi yksi maailman suurimmista henkilökohtaisten tietokoneiden valmistajista.
Vuonna 2004 (39-vuotiaana) Dell siirtyi pois toimitusjohtajan asemasta mutta jatkaa hallituksen puheenjohtajana. Hän on Forbesin listan mukaan vuonna 2012 maailman 40. rikkain ja Yhdysvaltojen 17. rikkain ihminen.
Mayurbhanjin piirikunta

Mayurbhanjin piirikunta (orijaksi ମୟୂରଭଞ୍ଜ ଜିଲ୍ଲା, Maẏūrabhañja jillā) on yksi Intian Odishan osavaltion 30 piirikunnasta. Piirikunta rajautuu koillisesta Länsi-Bengaliin, kaakosta Balasoren piirikuntaan, lounaasta Keonjharin piirikuntaan ja luoteesta Jharkhandin osavaltioon.
Piirikunnassa oli vuoden 2011 väestönlaskennassa 2 519 738 asukasta.
Mayumi Yamashita

| Mitalit> Maa:  Japani.Naisten judo. Olympialaiset  | Mitalit> Maa:  Japani.Naisten judo. Olympialaiset  | Mitalit> Maa:  Japani.Naisten judo. Olympialaiset  | Maa:  Japani> Naisten judo. |
| --- | --- | --- | --- |
|  Pronssia | Sydney 2000 | yli 78 kg |  |
| AM-kilpailut  | AM-kilpailut  | AM-kilpailut  |  |
|  Pronssia | Osaka 2000 | yli 78 kg |  |
| Universiadit  | Universiadit  | Universiadit  |  |
|  Pronssia | Palma de Mallorca 1999 | avoin sarja |  |
Mayumi Yamashita (jap. 山下まゆみ, Yamashita Mayumi; s. 22. marraskuuta 1975 Takayama) on japanilainen judoka. Hän kilpaili yli 78 kilogramman sarjassa.
Yamashita osallistui Sydneyn olympialaisiin 2000. Hän saavutti olympiapronssia voittaen kolme ottelua ja häviten toiseksi tulleelle Kuuban Daima Beltránille
Aasian-mestaruuskilpailuissa Yamashita oli pronssilla Osakassa 2000. Kesäuniversiadeissa 1999 Palma de Mallorcalla hän oli avoimessa sarjassa pronssilla.
Japanin mestaruuden Yamashita voitti vuonna 2000 sekä yli 78 kilogramman että avoimessa sarjassa.
Matilda Boehm

Matilda Boehm
Matilda Wilhelmina Bo[e]hm (25. joulukuuta 1872 Nurmijärvi – 30. tammikuuta 1955) oli suomalainen lahjoittaja ja toimistonhoitaja.
Bohmin vanhemmat olivat torppari Johan Fredrik Boehm ja Wilhelmina Jurva. Bohm kävi tyttökoulun ja kauppaopiston. Hän oli Kustannusosakeyhtiö Otavan palveluksesa 1891–1901 konttorin- ja rahastonhoitajana, Turun Kansallisen Kirjakaupan johtaja 1901–1904, Suomalaisen Kirjallisuuden Seuran kustannusliikkeen hoitaja 1904–1910 ja 1921–1945, Pellervo-seuran kamreeri 1910–1911. Matkailijayhdistyksen toimiston- ja rahastonhoitaja 1912–1920. Suomen Konkordialiiton rahastonhoitaja 1921 alkaen ja johtokunnan jäsen 1924 alkaen, Suomalaisen Kirjallisuuden Seuran johtokunnan jäsen 1905–1936. Hän testamenttasi omaisuutensa Suomen Konkordialiitolle.
Nuoruus

Matilda Bohm syntyi Nurmijärvellä torppariperheeseen. Joissain matrikkeleissa isän ammatiksi mainitaan, ja onkin mahdollista, että isä toimi ajurina sivutöinään. Bohmit olivat edistyksellisiä ja halusivat kouluttaa tyttärensä, niinpä tytär kävi Helsingin Suomalaisen tyttökoulun. Hänen nuoruusunelmanaan oli pääsy Ateneumiin ja valmistuminen "jos kohta ei taiteilijaksikaan, niin ainakin piirrustuksenopettajaksi". Ateneumiin hän ei kuitenkaan päässyt, mutta päätyi sen sijaan opiskelemaan Helsingin kauppaopistossa.
Ura

Ensimmäinen toimi kauppaopiston jälkeen oli Kustannusosakeyhtiö Otavan konttorin- ja rahastonhoitajana. Kymmenen vuoden periodin jälkeen vuonna 1901 Bohm siirtyi Turkuun, jossa hän johti Turun Kansallista Kirjakauppaa vuoteen 1904. Kun Suomalaisen Kirjallisuuden Seurassa avautui kustannusliikkeen hoitajan toimi oli hän valmis siirtymään Turusta takaisin Helsinkiin. Matilda Bohmin allekirjoitettavaksi oli laadittu pitkä palvelussopimus Suomalaisen kirjallisuuden esimies Eliel Aspelin-Haapkylän ja sihteeri A.R. Niemen toimesta. Palvelussopimukseen yksityiskohtaisesti kirjattuihin tehtäviin sälytettiin Bohmin tulevat tehtävät, vastuut ja velvollisuudet. Näitä olivat: huolehtia kirjamyynnistä, kirjanpidosta, kirjeenvaihtosta ja saatavien perimisestä. Myös kaikki talon laskutus-, kirjapaino- ja kirjansitomisasiat sekä sanomalehti-ilmoittelu kuuluivat toimenkuvaan. Näiden tehtävien lisäksi piti toimia kansanrunouskokoelmien amanuenssin sijaisena ja hoitaa sihteerin, rahastonhoitajan ja Valmistusvaliokunnan keksimiä tilapäisiä tehtäviä. Voimakastahtoisella Bohmilla oli kuitenkin vaikeuksia suostua oikopäätä allekirjoittamaan sopimusta, jossa hänen olisi sitouduttava " käyttämään aikansa ja työnsä seuran hyväksi" tai viettämään konttorissa kesäkuukausinakin neljä tuntia joka arkipäivä. Erityisesti häntä suututti maininta siitä, ettei hänellä ollut äänivaltaa Valmistusvaliokunnan kokouksessa, joka valmisteli tärkeät ratkaisut ennen niiden esittelemistä johtokunnalle. Omanarvontuntoinen Matilda Bohm sai tahtonsa läpi ja epätyydyttävät kohdat sopimuksessa korjattiin.
Suomalaisen Kirjallisuuden Seuran toimen Matilda Bohm jätti väliaikaisesti vuonna 1909, mutta jäi edelleen Valmistusvaliokunnan jäseneksi ja valvoi Suomalaisen Kirjallisuuden Seuran korjaustöitä. Maanviljelijöiden osuustoiminnan keskusjärjestössä Pellervo-Seurassa Bohm toimi kamreerina ja toimistonjohtajana vuodet 1910-11. Vuodet 1912-21 Bohm toimi Suomen Matkailuyhdistyksen toimistonhoitajana. Työ oli mieluista siksikin, että yhdistyksen johtokuntaan kuului hauskoja miehiä, jotka innostuivat kokouksissa toisinaan tarinoimaan innokkaasti. Ystävä Alma Jalavan kirjeestä Mathilda Bohmille voi päätellä, että tällä vuosikymmenellä hänen elämässään oli häivähdys romantiikkaa. Bohm eli kuitenkin koko elämänsä naimattomana virkanaisena.
Paluu takaisin Suomalaisen Kirjallisuuden Seuran suojiin tapahtui vuonna 1921 ja kesti tällä kertaa lähes 25 vuotta. Eläkkeelle hän jäi vuonna 1945 73-vuotiaana. Mathilda Bohmin titteliksi mainitaan toisinaan kustannusliikkeen hoitaja, toisinaan taas toimistonhoitaja. Näistä jälkimmäinen oli Bohmille itselleen mieluisin.
Jämeränä tunnettu Matilda kutsui itse itseään toisinaan ja häntä kutsuttiin Matti Bohmiksi ja usein hän allekirjoitti kirjeensäkin tällä nimellä.
Konkordia-liitto

Matilda Bohm toimi Suomalaisen Konkordia-liiton jäsenenä vuodesta 1914 ja rahastonhoitajana vuodesta 1920 vuoteen 1951.  Hän kantoi huolta liiton asioista enemmän kuin kukaan muu, yhteensä 40 vuotta,  ja testamenttasi koko omaisuutensa Konkordia-liitolle. Bohmille kerättiin myös 50-vuotissyntymäpäivälahjaksi rahasumma, jonka hän lahjoitti Konkordia-liitolle nimeään kantavaksi rahastoksi. Varojen tuottamat korot tuli jakaa apurahoina niille naisille, jotka toimivat etupäässä "kirja- ja kustannusalalla".  Vuosittain jaettavan Konkordia-juhlapalkinnon äiti on myös Matilda Bohm, jolle naisten sivistyskasvatus oli sydämen asia.
Mette Nord

| Mette Nord |
| --- | --- |
 Nord vuonna 2015.
Henkilötiedot
Syntynyt: 14. tammikuuta 1959 (ikä 65) Drammen, Norja
Ammatti:  ammattiyhdistysjohtaja
Mette Nord (s. 14. tammikuuta 1959 Drammen) on norjalainen ammattiyhdistysjohtaja, joka on toiminut Fagforbundetin puheenjohtajana vuodesta 2013. Koulutukseltaan hän on sairaanhoitaja.
Aiheesta muualla

Kuvia tai muita tiedostoja aiheesta Mette Nord Wikimedia Commonsissa
Myanmarin sotilasvallankaappaus 2021

Myanmarin sotilasvallankaappaus 2021 oli Myanmarin asevoimien Tatmadawin suorittama vallankaappaus, jossa valtiokansleri Aung San Suu Kyi ja maan muut poliittiset johtajat pidätettiin, ja valta siirtyi asevoimien komentajalle Min Aung Hlaingille.
Asevoimien komentaja Tatmadaw suoritti vallankaappauksen, koska komentaja Min Aung Hlaingin mukaan edellisen marraskuun vaaleissa tapahtui vaalivilppiä. Armeijan tukemat ehdokkaat olivat menestyneet vaaleissa huonosti ja menettivät jonkin verran paikkoja demokraattisille puolueille. Min Aung Hlaingin mukaan esimerkiksi äänestyslistoissa oli samoja nimiä kahteen kertaan. Kansainvälisten järjestöjen lähettämien vaalitarkkailijoiden mukaan vaalien järjestelyissä oli kylläkin huomattavia puutteita, mutta laajamittaista vilppiä ei ilmennyt ja havaitut epäkohdatkin suosivat sekä armeijan että Aung San Suu Kyin johtaman NLD-puolueen ehdokkaita erityisesti etnisten vähemmistöjen kustannuksella.
Vallankaappaaja Min Aung Hlaing julisti maahan vuoden mittaisen poikkeuslain. Puhelin- ja internetyhteyksissä oli laajalti häiriöitä vallankaappauksen aikana. Muun muassa Yhdysvallat ja syrjäytetty NLD-puolue tuomitsivat vallankaappauksen. NLD-puolueen mukaan maa on luisumassa kohti diktatuuria. Yhdysvallat uhkasi toimilla, jos Tatmadaw ei peräänny vallankaappauksesta. Kaappaus oli epäsuosittu kansan keskuudessa. Se laukaisi helmikuussa viikkoja kestäneet mielenosoitukset ja lakot. Armeija ja poliisi pyrkivät kovenevin ottein kukistamaan mielenosoitukset. Turvallisuusviranomaiset ovat käyttäneet toistuvasti myös tappavaa väkivaltaa. Turvallisuusjoukot olivat 27. elokuuta 2021 mennessä surmanneet ainakin 1019 mielenosoittajaa ja pidättäneet yli 2600. Sotilashallitus pyrki estämään riippumattoman tiedonsaannin kotimaansa tapahtumista katkaisemalla internet-yhteydet, takavarikoimalla satelliittiantenneja ja pidättämällä toimittajia. Myös etniset kapinalliset ovat osallistuneet ja seisovat mielenosoittajien rinnalla.
Tausta

Asevoimilla eli Tatmadawilla on ollut Myanmarissa hyvin vahva asema. Se katsoo olevansa perustuslain ja kansallisen yhtenäisyyden suojelija. Asevoimille kuuluu lisäksi 25 prosenttia parlamentin paikoista, ja sille on turvattu pysyvästi puolustusministerin, sisäministerin ja rajaministerin paikat. Sen komentaja Min Aung Hlaing tunnetaan myös vahvana asevoimien aseman kannattajana. Hän ei ole esimerkiksi antanut merkkejä siitä, että voisi olla valmis luopumaan asevoimien 25 prosentin paikkakiintiöstä parlamentissa.
Armeijalla on myös vahva taloudellinen asema Myanmarissa. Se omistaa runsaasti kaivoksia, pankkeja ja matkailuyrityksiä. Jaden louhiminen ja vienti on merkittävä tulonlähde armeijalle. Armeijan kanssa tekemisissä olevien  MEHL- ja MEC-holding-yhtiöiden toimista ei juuri kerrota julkisuuteen.
Armeija käynnisti demokratisointia 2010-luvulla, koska se halusi kipeästi läntisiä talousyhteyksiä. Maan piti näyttää salonkikelpoiselta länteen päin, vaikka armeijalla olikin suuri valta. Demokratiaa ajanut Aung San oli Myanmarin perustajan tytär, jonka armeijan kenraalit kasvattavat. Monet armeijan korkeat upseerit olivat Aung Sanin isälle sukua. Näin NLD:llä ja armeijalla oli siteitä. Armeija uskoi pysyvänsä demokratian aikanakin vahvasti vallassa, koska sille oli sovittu kiintiöt maan hallinnossa. Armeija ei silti luottanut Aung Saniin ja demokraatteihin.
Asevoimat kärsi merkittävän tappion maan vuoden 2020 parlamenttivaaleissa. Asevoimiin yhdistetty USDP-puolue sai vain 33 paikkaa 476 paikasta parlamentista. Vaalit voittanut NLD-puolue sai äänistä yli 80 prosenttia. Vaalitarkkailijoiden mukaan vaalit olivat pääsääntöisesti reilut, mutta asevoimat kiistivät tuloksen vedoten muun muassa virheellisiin äänestyslistoihin. Asevoimat ei myöskään ollut tyytyväinen siihen, miten vaalilautakunta vastasi sen valituksiin vaaleista. Jo viikkoja ennen vallankaappauksen tapahtumia asevoimat antoivat lausuntoja, jotka katsottiin sen uhkauksiksi kasvattaa valtaansa.
Vain päiviä ennen vallankaappausta IMF oli lähettänyt Myanmariin 350 miljoonaa dollaria korona-avustuksia. IMF:n mukaan heillä ei ole käytännössä mahdollisuutta vaatia rahoja palautettaviksi.
Vallankaappaus

Vallankaappaus sai alkunsa varhain maanantaiaamuna 1. helmikuuta 2021. Myanmarin asevoimat eli Tatmadaw ilmoitti omalla televisiokanavallaan vallan vaihtuneen asevoimien komentajalle Min Aung Hlaingille. Samoihin aikoihin lukuisia hallituksen poliitikkoja mukaan lukien presidentti Win Myint ja valtiokansleri Aung San Suu Kyi pidätettiin.
Vallankaappauksen jälkeen asevoimat jalkautuivat kaduille ja estivät liikenteen maan pääkaupungissa Naypyidawissa ja suurimmassa kaupungissa Yangonissa. Televisiokanavat ja internet-yhteys olivat suljettuina kello kuudesta noin puoli kymmeneen. Itse vallankaappaus sujui rauhallisesti ilman kuolonuhreja tai loukkaantumisia, mutta on mahdollista, että tilanne kärjistyy vielä.
Vallankaappauksen jälkeen jo aikaisemmin pidätetyt valtiokansleri Aung San Suu Kyi ja presidentti Win Myint saivat syytteitä. Presidentti Win Myintiä syytetään luonnonkatastrofeissa toimimista koskevien lakien nojalla ja San Suu Kyitä syytetään laittomasti maahan tuotujen radioiden käytöstä. Asevoimat rajoittivat myös voimakkaasti tiedon liikkumista. Osa Facebookin palveluista on estetty kokonaan ja operaattorit ovat lakanneet tarjoamasta mobiili-internetpalveluita.
Myanmarin asevoimien ihmisoikeusrikkomukset

Myanmarin asevoimat on syyllistynyt lukuisiin vakaviin ihmisoikeusrikkomuksiin sotilasvallankaappauksen aikana ja sen jälkeen. YK:n ihmisoikeus­komissaarin Michelle Bacheletin mukaan juntta on jaellut mielivaltaisesti kuolemantuomioita mielenosoittajille salaisissa oikeudenkäynneissä ja hyökännyt maan eteläosassa sijaitsevassa Bagon kaupungissa mielenosoittajia vastaan kranaatein. Lisäksi Yhdistyneiden kansakuntien ihmisoikeusneuvoston mukaan Myanmarin asevoimat on ampunut protestoijia kohti mielivaltaisesti ja pidättänyt kansalaisia tekaistuilla syytteillä. Yhdistyneiden kansakuntien ihmisoikeusneuvosto onkin ilmoittanut juntan syyllistyvän rikoksiin ihmisyyttä vastaan.
Kansalaisjärjestöistä muun muassa Amnesty ja Human Rights Watch ovat myös todenneet Myanmarin asevoimien syyllistyneen vakaviin ihmisoikeusrikkomuksiin. Lisäksi Myanmarin demokraattisesti valittua hallitusta edustava ryhmä on kerännyt satoja tuhansia kappaleita todisteita juntan ihmisoikeusrikkomuksista. Tämänkin ryhmän mukaan mielenosoittajia kohtaan on kohdistettu laittomia kuolemantuomioita ja pidätyksiä tekaistuin syin.
Myanmarin armeija surmasi 24. joulukuuta 2021 noin 35 siviiliä Hpruson pikkukaupungin vieressä sijaitsevan Mo Son kylän lähellä lähellä Kayahin osavaltiossa, missä oli käynnissä taisteluja. Armeija hyökkäsi taisteluja pakenevien karen-kansaan kuuluvien siviilien ajoneuvojen kimppuun. Sotilaat pidättivät joitakin, tappoivat loput. Sotilaat ampuivat pakenevat. He tappoivat vanhukset, naiset ja lapset ja polttivat ruumiit autoihin. Joukossa oli kaksi Pelastakaa lapset -järjestön työntekijää. Armeija kertoi, että se hyökätessään Hprusoon yritti pysäyttää seisämää autoa, jotka liikkuivat epäilyttävällä tavalla, mutta nämä eivät pysähtyneet. YK:n turvallisuusneuvosto tuomitsi väkivallanteon.
Reaktioita

YK:n pääsihteeri António Guterres tuomitsi vallankaappauksen.
Eurooppa-neuvoston puheenjohtaja Charles Michel tuomitsi vallankaappauksen ja vaati kaikkien pidätettyjen vapauttamista ja vaalituloksen noudattamista.
Kiina ilmoitti toivovansa vakautta ja Myanmarin perustuslain noudattamista. Kiina myös toivoi osapuolien sopivan erimielisyydet keskenään ja vastusti muiden valtioiden puuttumista asiaan.
Yhdysvallat vaati valtiokansleri Aung San Suu Kyin ja muiden pidätettyjen poliitikkojen vapauttamista. Lisäksi maa uhkasi toimilla, jos Tatmadaw ei peräänny vallankaappauksesta.
Ison-Britannian pääministeri Boris Johnson tuomitsi vallankaappauksen ja vaati kaikkien pidätettyjen vapauttamista.
Japani vaati Aung San Suu Kyin vapauttamista.
Malesia toivoi ratkaisun tilanteeseen löytyvän rauhallisesti keskustellen.
Suomen ulkoministeri Pekka Haavisto tuomitsi vallankaappauksen ja piti sitä demokratian ja ihmisoikeuksien kannalta huolestuttavana.
Uusi-Seelanti katkaisi diplomaattisuhteet Myanmarin kanssa vallankaappauksen vuoksi.
Kaakkois-Aasia maiden yhteistyöjärjestön ASEAN:in maat tuomitsivat 2. maaliskuuta Myanmarin kaappauksen, vaikka on harvinaista, että Kaakkois-Aasian maat sekaantuvat toistensa asioihin.
Venäjän apulaispuolustusministeri Aleksandr Fomin osallistui 27. maaliskuuta järjestettyyn Tatmadawin paraatiin ja ilmoitti maansa seisovan sotilasjuntan tukena.
Mielenosoitus, jossa vaaditaan Aung San Suu Kyin vapauttamista Tokiossa, Japanissa.
Video mielenosoituksista 3. maaliskuuta 2021.
Mielenosoitus vallankaappausta vastaan Yangonissa 9. helmikuuta 2021.
Opettajia protestoimassa vallankaappausta vastaan 9. helmikuuta 2021.
Myanmar  Tuomitsee vallankaappauksen  Huolissaan tilanteesta  Neutraali  Ei julkista kannanottoa
Yhdysvaltain presidentin Joe Bidenin kommentit vallankaappaukseen liittyen.
Mette Kierkgaard

| Mette Kierkgaard> Tanskan vanhusministeri |
| --- | --- |
 Mette Frederiksenin II hallitus 15. joulukuuta 2022–  
Edeltäjä:  Astrid Krag
Kansankäräjäedustaja
 1. marraskuuta 2022–  
Henkilötiedot
Syntynyt: 5. maaliskuuta 1972 (ikä 52) Ribe, Tanska
Tiedot
Puolue:  Moderaatit
Koulutus:  Aalborgin yliopisto
Mette Kierkgaard (s. 5. maaliskuuta 1972 Ribe) on tanskalainen Moderaattien poliitikko ja Tanskan nykyinen vanhusministeri joulukuusta 2022. Hän on istunut kansankäräjillä marraskuusta 2022.
Aiheesta muualla

Mette Kierkgaard Tanskan kansankäräjien verkkosivuilla (tanskaksi)